Държавен вестник, бр. 57, 2016 г., стр. 97

БРОЙ  57	
Д Ъ Р Ж А В Е Н  В Е С Т Н И К 	
СТР.  97  
МИНИСТЕРСТВО  
НА ФИНАНСИТЕ
НАРЕДБА № Н-3 
от 8 юли 2016 г.
за определяне на правилата за плащания, за 
верификация и сертификация на разходите, 
за възстановяване и отписване на неправо-
мерни разходи и за осчетоводяване, както 
и сроковете и правилата за приключване 
на счетоводната година по оперативните 
програми и програмите за европейско те-
риториално сътрудничество
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
правилата и сроковете за:
1. извършване на плащания;
2. верификация и сертификация на раз-
ходите;
3. възстановяване и отписване на непра-
вомерни разходи;
4. счетоводна отчетност;
5. приключване на счетоводна година.
(2) Правилата по ал. 1 се прилагат за:
1. оперативните програми, финансирани 
от Европейския фонд за регионално развитие 
(ЕФРР), Европейския социален фонд (ЕСФ) 
и Кохезионния фонд (КФ) на Европейския 
съюз (ЕС);
2. програмите за трансгранично сътруд-
ничество по външните граници на ЕС, 
които са програмите между Република 
България – Република Сърбия, Република 
България – Република Турция, и Република 
България – Бивша Югославска република 
Македония.
Г л а в а  в т о р а
ИЗВЪРШВАНЕ НА ПЛАЩАНИЯ ПО ОПЕ-
РАТИВНИТЕ ПРОГРАМИ 
Чл. 2. (1) Изплащането на финансова 
подкрепа от управляващия орган към бене-
фициентите по оперативната програма се 
извършва въз основа на административен 
договор или заповед за предоставяне на фи-
нансова подкрепа или въз основа на финан-
сово споразумение в случаите на финансова 
подкрепа за финансови инструменти.
(2) Управляващият орган изплаща фи-
нансовата подкрепа при спазване на съот-
ношението по източници на финансиране, 
определено в акта по ал. 1 или финансовото 
споразумение, в случаите, когато финансо-
вата подкрепа се реализира чрез финансови 
инструменти.
(3) Управляващият орган поддържа инфор-
мация на ниво приоритетна ос, включително 
и на ниво проект по отношение на разходи-
те, които попадат в обхвата на ЕФРР, но са 
финансирани от ЕСФ, или попадат в обхвата 
на ЕСФ, но са финансирани от ЕФРР.
Чл. 3. (1) Средствата от ЕФРР, ЕСФ и КФ 
на ЕС и съответното национално съфинанси-
ране постъпват, съхраняват се и се разплащат 
чрез банкови сметки в Българската народна 
банка (БНБ). Схемата на паричните потоци 
на средствата от ЕФРР, ЕСФ, КФ на ЕС и 
кореспондиращото национално съфинанси-
ране е представена в приложение № 1.
(2) Плащанията със средствата по ал. 1 се 
извършват в български левове чрез Систе-
мата за електронни бюджетни разплащания 
(СЕБРА) и системата за електронно банки-
ране на БНБ. 
(3) Валутният курс за изчисляване на 
левовата равностойност на изплатените от 
Европейската комисия аванси по оператив-
ните програми или на възстановените раз-
ходи по заявления за плащане е месечният 
счетоводен обменен курс на Европейската 
комисия, валиден за месеца, през който су-
мите са били осчетоводени в сметките на 
сертифициращия орган.
(4) Курсовите разлики, които възникват 
между месечния счетоводен обменен курс на 
Европейската комисия и обменния курс на 
БНБ, остават в сметките на Националния 
фонд и се считат за ресурс под формата на 
национално съфинансиране. 
Чл. 4. Управляващият орган предоставя 
по електронен път информация на серти-
фициращия орган за лицата, определени да 
работят в СЕБРА, в срок до 5 работни дни 
от датата на издаване или изменение на 
заповедта за определяне на лицата. 
Чл. 5. Служителите на управляващия 
орган, които участват в подготовката, из-
пълнението и управлението на оперативна-
та програма, включително и членовете на 
звеното/екипа за управление на проекта, 
подписват декларация за липса на конфликт 
на интереси по смисъла на чл. 57, параграф 
2 от Регламент (ЕС, Евратом) № 966/2012 на 
Европейския парламент и на Съвета от 2012 г. 
относно финансовите правила, приложими 
за общия бюджет на Съюза и за отмяна на 
Регламент (ЕО, Евратом) № 1605/2002 на 
Съвета, (ОВ, L 298 от 26 октомври 2012 г.). 
Декларацията съдържа минимума от обсто-
ятелства, посочени във формата на прило-
жението към Практическото ръководство 
за ръководители на Европейската служба за 
борба с измамите „Установяване на конфликт 
на интереси в процедури за обществени по-
ръчки за структурни действия“. 
МИНИСТЕРСТВА  
И ДРУГИ ВЕДОМСТВА